CELEX: 62013CA0048
Language: fi
Date: 2014-07-17 00:00:00
Title: Asia C-48/13: Unionin tuomioistuimen tuomio (suuri jaosto) 17.7.2014 (Østre Landsretin (Tanska) esittämä ennakkoratkaisupyyntö) – Nordea Bank Danmark A/S v. Skatteministeriet (Verolainsäädäntö — Sijoittautumisvapaus — Kansallinen tulovero — Konserniverotus — Kotimaisten yhtiöiden ulkomaisten kiinteiden toimipaikkojen toiminnan verotus — Kaksinkertaisen verotuksen poistaminen hyvityksen avulla (hyvitysmenetelmä) — Tappioihin liittyvien aiempien vähennysten lisääminen tulona yhtiön verotettavaan tuloon luovutettaessa kiinteä toimipaikka samaan konserniin kuuluvalle yhtiölle, joka ei kuulu kyseessä olevan jäsenvaltion verotusvallan piiriin)

15.9.2014   
            
            
               FI
            
            
               Euroopan unionin virallinen lehti
            
            
               C 315/8
            
         Unionin tuomioistuimen tuomio (suuri jaosto) 17.7.2014 (Østre Landsretin (Tanska) esittämä ennakkoratkaisupyyntö) – Nordea Bank Danmark A/S v. Skatteministeriet
   (Asia C-48/13) (1)
   
   ((Verolainsäädäntö - Sijoittautumisvapaus - Kansallinen tulovero - Konserniverotus - Kotimaisten yhtiöiden ulkomaisten kiinteiden toimipaikkojen toiminnan verotus - Kaksinkertaisen verotuksen poistaminen hyvityksen avulla (hyvitysmenetelmä) - Tappioihin liittyvien aiempien vähennysten lisääminen tulona yhtiön verotettavaan tuloon luovutettaessa kiinteä toimipaikka samaan konserniin kuuluvalle yhtiölle, joka ei kuulu kyseessä olevan jäsenvaltion verotusvallan piiriin))
   2014/C 315/11
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Østre Landsret
   
      Pääasian asianosaiset
   
   
      Kantaja: Nordea Bank Danmark A/S
   
      Vastaaja: Skatteministeriet
   
      Tuomiolauselma
   
   SEUT 49 ja SEUT 54 artikla sekä Euroopan talousalueesta 2.5.1992 tehdyn sopimuksen 31 ja 34 artikla ovat esteenä jäsenvaltion lainsäädännölle, jonka mukaan tilanteessa, jossa kotimainen yhtiö luovuttaa toisessa jäsenvaltiossa tai Euroopan talousalueesta tehdyn sopimuksen osapuolena olevassa muussa valtiossa sijaitsevan kiinteän toimipaikan saman konsernin ulkomailla asuvalle yhtiölle, luovutetun kiinteän toimipaikan perusteella aiemmin vähennetyt tappiot lisätään luovuttavan yhtiön verotettavaan voittoon, mikäli ensin mainittu jäsenvaltio verottaa sekä kyseiselle toimipaikalle ennen luovutusta syntynyttä voittoa että luovutuksen yhteydessä syntyvää luovutusvoittoa.
   
      (1)  EUVL C 101, 6.4.2013.